system
Răspunde în limba română, în stilul Wikipedia, cat mai corect gramatical.
user
Cum ai descrie Comuna Mihăilești, Buzău?
assistant
Mihăilești este o comună în județul Buzău, Muntenia, România, formată din satele Colțăneni, Mărgineanu, Mihăilești (reședința) și Satu Nou.

Așezare 
Ea se află în sudul județului, în câmpia Română, fiind traversată prin extremitatea estică (prin satul de reședință) de șoseaua națională DN2. Pe teritoriul comunei, la sud de satul Mihăilești, din această șosea se desprinde șoseaua județeană DJ203C, care o leagă de Florica,  și Pogoanele (DN2C).

Demografie 

Conform recensământului efectuat în 2021, populația comunei Mihăilești se ridică la 2.137 de locuitori, în creștere față de recensământul anterior din 2011, când fuseseră înregistrați 2.084 de locuitori. Majoritatea locuitorilor sunt români (62,99%), cu o minoritate de romi (33,83%), iar pentru 3,04% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,15%), cu o minoritate de adventiști (2,25%), iar pentru 3,14% nu se cunoaște apartenența confesională.

Politică și administrație 
Comuna Mihăilești este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
Cea mai veche așezare a comunei este satul Mărgineanu, datând de pe la 1600, în vreme ce satele Mihăilești și Colțăneni au apărut după 1830. La sfârșitul secolului al XIX-lea, comuna făcea parte din plasa Tohani a județului Buzău și era formată din satele Colțăneni, Mărgineanu și Mihăilești, totalizând 1400 de locuitori. În comună funcționau o școală cu 83 de elevi (dintre care 10 fete) în satul de reședință, două biserici (la Mărgineanu și Mihăilești), o moară cu aburi și o stână. În 1925, comunei îi fusese arondat și satul Florica, și avea în compoziție așezările Colțăneni, Florica, Mihăilești, Mărgineanu și Sărata-Mărgineanca, având în total 3720 de locuitori și făcând parte din plasa Glodeanurile. În 1931, comuna Florica s-a separat, iar în cadrul comunei Mihăilești a apărut și localitatea Satu Nou.

În 1950, comuna a fost arondată raionului Mizil din regiunea Buzău și apoi (după 1952) din regiunea Ploiești. În 1968, comuna a redevenit parte a județului Buzău, având în componență satele Colțăneni, Florica (comuna Florica a fost din nou desființată cu această ocazie), Mărgineanu și Mihăilești. În 2004, satul Florica s-a separat, formând o comună de sine stătătoare. În același an, în apropierea satului de reședință, pe șoseaua DN2 a avut loc explozia de la Mihăilești, un accident de circulație extrem de mediatizat la acea vreme.

Note

Vezi și 
 Câmpia Gherghiței (arie de protecție specială avifaunistică inclusă în rețeaua europeană Natura 2000 în România).

Mihăilești